text: Hóast talan var um ein javnan dyst, har føroyska liðið í øllum føri hevði uppiborið eina stigið, vunnu vertirnir úr Georgia 2-0 í næsta dystinum í EM-undankappingini
text: #000001
text: Leygardagin spældi føroyska U17-landsliðið við dreingjum næsta dystin í EM-undankappingini, sum í hesum døgum verður spæld í Tblisi í Georgia. Mótstøðuliðið hesaferð vóru vertirnir fyri kappingini, og hóast talan var um ein javnan og spennandi dyst, var hepni við georkisku vertunum, sum í yvirtíðini staðfestu 2-0 sigurin.
text: #000002
text: Undan dystinum varð mett, at føroysku liðið av álvara hevði møguleikan at fáa stig ímóti Georgia, og tí vóru vónirnar eisini góðar fyri einum góðum úrsliti.
text: #000003
text: Føroyska U17-liðið kom eisini væl frá byrjan, men sum fráleið kom Georgia meir við í dystin, og tá eitt korter var spælt løgdu georgiar seg á odda við einum dundurskoti úr eini 20 metrum, ið streyk inn við nærmaru stong. Restina av fyrra hálvleiki stýrdi Georgia dystinum, men veruligar málmøguleikar bleiv tað ongantíð til.
text: #000004
text: Størsta málmøguleikan fingu okkara dreingir stutt eftir steðgin. Meinhard Olsen kom at standa væl fyri inni í brotsteiginum hjá Georgia, og spældi bóltin tvørturum, men tíverri fingu hvørki Petur Knudsen ella Hilmar Leon Jacobsen beint bóltin í georgiska málið.
text: #000006
text: Seinastu løtuna var lagt nógv fyri, fyri at fáa útjavnandi málið. Bartal Wardum, ið spældi í miðverjuni, varð sendur fram í føroyska álopið seinastu løtuna, og tá Føroyar fingu horna í yvirtíðina, varð eisini málverjin, Karstin Hansen sendur fram í georgiska brotsteigin. Men royndin at fáa útjavnandi málið miseydnaðist, og í staðin fóru georgiar avstað við bóltin, og staðfestu 2-0 sigurin.
text: #000007
text: Tað vóru tí nakrir vónbrotnir føroyskir dreingir, ið komu av vøllinum, tá dómarin hevði bríkslað fyri seinastu ferð.
text: #000008
text: Eftir dystin vóru venjararnir, Áki Johansen og Pól F. Joensen sum heild nøgdir við føroyska avrikið. Kortini vóru løtur í fyrra hálvleiki, ið ikki vóru nøktandi, meðan okkara dreingir eftir steðgin vístu júst tað, ið ein kann vænta av føroyskum landsliðsleikarum.
text: #000009
text: Nú er møguleiki at keypa NSÍ-árskortið. Kortið kann keypast við at seta seg í samband við Stig Davidsen, tlf. 597230. Kostnaðurin fyri árskortið er kr. 800,-, og gevur atgongd til allar heimadystirnar hjá NSÍ í 2023.
text: #000011
text: Raclip stuðlar NSÍ, vit eru takksom fyri stuðulin.
text: #000012
text: Les Meira Raclip stuðlar NSÍContinue
text: #000013
text: Seinasti venjingardystur áðrenn kappingin byrjar
text: #000014
text: NSÍ og ÍF spæla venjingardyst Hósdagin kl. 18.30 við Løkin í Runavík. Hetta er seinasti venjingardystur áðrenn kappingin byrjar, so um tit ikki hava haft møguleikan at sæð NSÍ spælt, so er tað nú
text: #000015
text: Seinna vitjanin við Stórá gav okkum einki. Í dystinum, ið kundi síggjast beinleiðis á FSF-varpinum, høvdu okkara stóra part av spælinum. Møguleikar vóru ikki nógvir í dystinum, og neyvleikin kendist stundum fráverandi hjá báðum liðunum. Leingi tyktist dysturin at fara at enda við einari null-loysn, men 10 min undan leikloki skiftu bæði feløgini leikarar inn....
text: #000017
text: Les Meira Dystaryvirlit vika 22Continue
text: #000022